CELEX: 32008R0132
Language: sk
Date: 2008-02-14
Title: Nariadenie Komisie (ES) č. 132/2008 zo 14. februára 2008 , ktorým sa mení a dopĺňa nariadenie (ES) č. 745/2004, ktorým sa ustanovujú opatrenia týkajúce sa dovozu produktov živočíšneho pôvodu na osobnú spotrebu (Text s významom pre EHP)

15.2.2008   
            
            
               SK
            
            
               Úradný vestník Európskej únie
            
            
               L 41/7
            
         
      NARIADENIE KOMISIE (ES) č. 132/2008
   zo 14. februára 2008,
   ktorým sa mení a dopĺňa nariadenie (ES) č. 745/2004, ktorým sa ustanovujú opatrenia týkajúce sa dovozu produktov živočíšneho pôvodu na osobnú spotrebu
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 ods. 5 tretiu zarážku,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 3 ods. 5, článok 16 ods. 3 a článok 17 ods. 7,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (3), a najmä na jeho článok 6 ods. 3,
   keďže:
   
               (1)
            
            
               Nariadením Komisie (ES) č. 745/2004 (4) sa ustanovujú opatrenia týkajúce sa dovozu mäsa, mäsových výrobkov, mlieka a mliečnych výrobkov na osobnú spotrebu. Tieto produkty sú vymedzené odkazom na niektoré z produktov uvedených v prílohe k rozhodnutiu Komisie 2002/349/ES z 26. apríla 2002, ktorým sa ustanovuje zoznam produktov, ktoré sa majú skúmať na hraničných inšpekčných staniciach podľa smernice Rady 97/78/ES (5).
            
         
               (2)
            
            
               Po zrušení rozhodnutia 2002/349/ES s účinnosťou od 17. mája 2007 rozhodnutím Komisie 2007/275/ES zo 17. apríla 2007 o zoznamoch zvierat a výrobkov, na ktoré sa vzťahujú kontroly na miestach hraničnej kontroly podľa smerníc Rady 91/496/EHS a 97/78/ES (6) a v záujme zabezpečenia jasnosti, ucelenosti a prehľadnosti je potrebné v nariadení (ES) č. 745/2004 uviesť produkty, ktoré spadajú do jeho rozsahu pôsobnosti.
            
         
               (3)
            
            
               Nariadenie (ES) č. 745/2004 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Nariadenie (ES) č. 745/2004 sa mení a dopĺňa takto:
   
               1.
            
            
               V článku 1 sa odsek 1 nahrádza takto:
               „1.   Na účely tohto nariadenia ‚mäso a mäsové výrobky‘ a ‚mlieko a mliečne výrobky‘ sú produkty uvedené v prílohe V.“
            
         
               2.
            
            
               Text v prílohe k tomuto nariadeniu sa pripája ako príloha V.
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. februára 2008
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 18, 23.1.2003, s. 11.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).
   
      (3)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (4)  Ú. v. EÚ L 122, 26.4.2004, s. 1.
   
      (5)  Ú. v. ES L 121, 8.5.2002, s. 6.
   
      (6)  Ú. v. EÚ L 116, 4.5.2007, s. 9.
   
      PRÍLOHA
      
         
            „PRÍLOHA V
            Mäso a mäsové výrobky a mlieko a mliečne výrobky uvedené v článku 1 ods. 1
            
                        Kód KN
                     
                     
                        Opis
                     
                     
                        Vymedzenie a vysvetlenie
                     
                  
                        ex kapitola 2
                        (0201 – 0210)
                     
                     
                        Mäso a jedlé mäsové droby
                     
                     
                        Okrem žabacích stehienok
                        (kód KN 0280 90 70)
                     
                  
                        0401 – 0406
                     
                     
                        Mlieko a mliečne výrobky
                     
                     
                        Všetko
                     
                  
                        0504 00 00
                     
                     
                        Zvieracie črevá, mechúre a žalúdky (iné ako rybacie), celé a ich časti, čerstvé, chladené, mrazené, solené, v slanom náleve, sušené alebo údené
                     
                     
                        Všetko
                     
                  
                        1501 00
                     
                     
                        Prasací tuk (vrátane sadla) a hydinový tuk, iný ako položky 0209 alebo 1503
                     
                     
                        Všetko
                     
                  
                        1502 00
                     
                     
                        Tuk z hovädzích zvierat, oviec alebo kôz, iný ako položky 1503
                     
                     
                        Všetko
                     
                  
                        1503 00
                     
                     
                        Stearín zo sadla, sadlový olej, oleostearín, oleomargarín a lojový olej, nie emulgované ani zmiešané alebo inak upravené
                     
                     
                        Všetko
                     
                  
                        1506 00 00
                     
                     
                        Ostatné živočíšne tuky a oleje a ich frakcie, tiež rafinované, ale chemicky nemodifikované
                     
                     
                        Všetko
                     
                  
                        1601 00
                     
                     
                        Párky, salámy a podobné výrobky z mäsa, mäsových drobov alebo z krvi; potravinové prípravky na základe týchto výrobkov
                     
                     
                        Všetko
                     
                  
                        1602
                     
                     
                        Ostatné pripravené alebo konzervované mäso, mäsové droby alebo krv
                     
                     
                        Všetko
                     
                  
                        1702 11 00
                        1702 19 00
                     
                     
                        Laktóza a laktózový sirup
                     
                     
                        Všetko
                     
                  
                        ex 1901
                     
                     
                        Sladový výťažok; potravinové prípravky z múky, krúpov, krupice, škrobu alebo zo sladových výťažkov, neobsahujúce kakao alebo obsahujúce menej ako 40 % hmotnosti kakaa v celkom odtučnenom základe, inde nešpecifikované ani nezahrnuté; potravinové prípravky z tovaru položiek 0401 až 0404, neobsahujúce kakao alebo obsahujúce menej ako 5 % hmotnosti kakaa v celkom odtučnenom základe, inde nešpecifikované ani nezahrnuté.
                     
                     
                        Len prípravky, ktoré obsahujú mlieko
                     
                  
                        ex 1902
                     
                     
                        Cestoviny, tiež varené alebo plnené (mäsom alebo ostatnými plnkami), alebo inak upravené, ako špagety, makaróny, rezance, široké rezance, halušky, ravioly, canneloni; kuskus, tiež pripravený
                     
                     
                        Len prípravky, ktoré obsahujú mäso
                     
                  
                        ex 2004
                     
                     
                        Ostatná zelenina pripravená alebo konzervovaná inak ako v octe alebo v kyseline octovej, mrazená, iná ako produkty položky 2006
                     
                     
                        Len prípravky, ktoré obsahujú mäso
                     
                  
                        ex 2005
                     
                     
                        Ostatná zelenina pripravená alebo konzervovaná inak ako v octe alebo v kyseline octovej, nemrazená, iná ako výrobky položky 2006
                     
                     
                        Len prípravky, ktoré obsahujú mäso
                     
                  
                        ex 2103
                     
                     
                        Omáčky a prípravky na omáčky; nakladacie a koreniace zmesi; horčičná múka a krupica a pripravená horčica
                     
                     
                        Len prípravky, ktoré obsahujú mäso alebo mlieko
                     
                  
                        ex 2104
                     
                     
                        Polievky a bujóny a prípravky na ne; homogenizované zložené potravinové prípravky
                     
                     
                        Len prípravky, ktoré obsahujú mäso alebo mlieko
                     
                  
                        ex 2105 00
                     
                     
                        Zmrzlina a podobné jedlé výrobky, tiež obsahujúce kakao
                     
                     
                        Len prípravky, ktoré obsahujú mlieko
                     
                  
                        ex 2106
                     
                     
                        Potravinové prípravky inde nešpecifikované ani nezahrnuté
                     
                     
                        Len prípravky, ktoré obsahujú mäso alebo mlieko
                     
                  
                        ex 2309
                     
                     
                        Prípravky používané ako krmivo pre zvieratá
                     
                     
                        Len krmivo pre spoločenské zvieratá, žuvačky pre psov a zmesi krmív, ktoré obsahujú mäso alebo mlieko
                     
                  
                        Poznámky:
                        
                                    Stĺpec 1
                                 
                                 
                                    :
                                 
                                 
                                    Ak sa na základe veterinárnych kontrol majú skúmať iba určité výrobky patriace pod niektorý kód a v nomenklatúre tovaru nie je žiadne špecifické členenie v rámci tohto kódu, kód je označený skratkou ‚ex’ (napríklad ex 1901: mali by sa zahrnúť len prípravky, ktoré obsahujú mlieko).
                                 
                              
                                    Stĺpec 2
                                 
                                 
                                    :
                                 
                                 
                                    Opis tovaru je stanovený v deskriptívnom stĺpci prílohy 1 k nariadeniu (EHS) č. 2658/87. Bližšie vysvetlenie k výrobkom zaradeným v Spoločnom colnom sadzobníku je uvedené v poslednom zmenenom a doplnenom znení uvedenej prílohy.
                                 
                              
                                    Stĺpec 3
                                 
                                 
                                    :
                                 
                                 
                                    Tento stĺpec uvádza podrobnosti o zaradených výrobkoch.“